Tossevikelva kraftverk

Tossevikelva kraftverk er et småskala vannkraftverk i Tossevikelva (012.G21) i Vestre Ådal, nord i Ringerike kommune i Viken.

Vassdragskonsesjon ble opprinnelig gitt 11. oktober 2012, men erstattet av en ny konsesjon datert 11. april 2018. Konsesjonen forutsetter blant annet en minstevannføring forbi kraftverket i tidsrommet 1. mai–30. september på 35 liter i sekundet (l/s), mens elva resten av året skal ha en minstevannføring på 24 l/s forbi kraftverket. Dersom det er mindre vannføring i elva enn 24 l/s, så skal hele tilsiget slippes forbi kraftverket.

Kraftverket ble satt i drift 3. oktober 2014 og utnytter et fall på 307 meter i Tossevikelva, som tømmer til Sperillen rett sør for Tossevika og inngår i Begnavassdraget. Det har en slukeevne på  og en installert effekt på 2,6 MW fra en vertikal peltonturbin. Årsproduksjon er 7,1 GWh, tilsvarende cirka 355 husstander.

Referanser

Kilder
 
 NVE vannkraftdatabase
 Norsk Grønnkraft
 Småkraft AS

Småkraftverk i Viken
Kraftverk i Ringerike
Ådal
Begnavassdraget
Kraftverk etablert i 2014
Småkraft AS